Þetta er ESOcast! Vísindi í fremstu röð og lífið
á bak við tjöldin hjá ESO, Stjörnustöð Evrópulanda á suðurhveli.
Þann 25. maí 1998, var fyrsti af VLT sjónaukunum fjórum tekinn í notkun.
Á þeim 15 árum sem liðin eru hefur Very Large Telescope kannað alheiminn
í meiri smáatriðum en nokkru sinni fyrr. Hér eru nokkrar af eftirlætis myndunum okkar.
Þessi glæsilega mynd af stórri þyrilvetrarbraut var tekin 21. september 1998.
Hún er ein af fyrstu myndum VLT.
Þessi innrauða mynd af stjörnumyndunarsvæði sýndi fram á að lágmassastjörnur eins og sólin
geta myndast í öflugum stjörnumyndunarhrinum.
Fræg þyrilvetrarbraut sem líkist Mexíkóahatti og skýrir nafngiftina.
Þessi mynd í innrauðu/sýnilegu ljósi sýnir það sem er falið á bak við þykkt rykský.
Samsetning 81 ljósmyndar VLT af Sverðþokunni í Óríon,
tilþrifamiklu og nálægu stjörnumyndunarsvæði.
VLT skyggndist inn í „Stólpa sköpunarinnar“
með innrauða mælitækinu ISAAC.
Kenjótt skuggaþoka mynduð úr gasi og ryki sem er að hrynja saman
og er lýst upp af nálægri stjörnu.
Ein skarpasta mynd sem tekin hefur verið frá Jörðinni af Satúrnusi.
Dularfull þoka, mótuð af sterkri geislun
frá einni heitustu stjörnu sem vitað er um.
Fullkomin þyrilvetrarbraut
með vel afmarkaðann bjálka í miðjunni og langa þyrilarma.
VLT tók fyrstu myndina af reikistjörnu fyrir utan sólkerfið okkar.
Rauði bletturinn er reikistjarna á braut um brúnan dverg.
Smáatriði í þyrilvetrarbraut með haukfránni sjón VLT.
Mjög virk stjörnumyndunarvetrarbraut.
Hvítu blettirnir í hringnum eru stjörnumyndunarsvæði.
Dularfull vetrarbraut sem gæti hafa gleypt smærri nágranna sinn.
Mörg þúsund nýjar stjörnur myndast innan í henni.
Þessi „fugl“ í geimnum er afleiðing samruna þriggja vetrarbrauta.
Djúpmynd VLT af litlu og fjarlægu svæði í alheiminum
er eins og að kafa ofan í sundlaug sem er full af litríkum mynstrum.
Þökk sé VLT hafa stjörnufræðingar opinberað leyndardóma risasvartholsins
sem lúrir í miðju Vetrarbrautarinnar.
Stjarna 100 sinnum stærri en sólin
sést á þessari hnífskörpu mynd frá VLT víxlmælinum.
Falleg stjörnuþyrping ljósmynduð á örfáum sekúndum
þökk sé stórum safnspegli VLT.
Verksmiðja sem myndar ört stjörnur úr gas- og rykskýjum.
Risavaxið stjörnumyndunarsvæði þar sem gas- og rykský
lýsast upp af orkuríkri geislun frá heitum, ungum stjörnum.
Risaárekstur nokkurra vetrarbrautaþyrpinga
þar sem alls kyns furðufyrirbæri koma fram.
Stjörnuvindar frá ungum stjörnum móta tignarleg mynstur
í gas- og rykskýjunum sem þær fæddust í.
Vetrarbrautapar í 50 milljón ljósára fjarlægð.
Þær sýnast nálægt hver annarri en 100.000 ljósár skilja á milli.
Á þessari mynd sést miðja stjörnumyndunarsvæðis
í ótrúlegum smáatriðum.
Þessi hnífskarpa innrauða ljósmynd VLT gerði stjörnufræðingum kleift
að finna mörg óþekkt fyrirbæri í einu nálægasta stjörnumyndunarsvæðinu við Jörðina.
Almenningur kaus að taka mynd af þessu fyrirbæri með VLT
í samkeppni sem haldin var til að fagna 50 ára afmæli ESO.
Deyjandi stjarna varpar ytri hlutum lofthjúpsins út í geiminn
áður en ævi hennar er á enda.
Svörtu klessurnar fyrir framan þennan bleikglóandi gasbakgrunn eru kallaðar Bok-hnoðrar.
Öflug geislun frá heitum ungum stjörnum í kring mótar þá.
Til hamingju með 15 ára afmælið VLT!
ESOcast er framleitt af ESO, Stjörnustöð Evrópulanda á suðurhveli.
ESO, Stjörnustöð Evrópulanda á suðurhveli, eru fremstu fjölþjóðlegu stjarnvísindasamtök heims,
sem hanna, smíða og starfrækja þróuðustu stjörnusjónauka veraldar.